cyanic-selkie/wikianc huggingface dataset:
79ste Oscar-toekenningsaand
Dreamgirls het die meeste benoemings (agt) gekry, maar The Departed het op die ou end meer Oscars (vier) gewen, onder meer beste rolprent en regisseur vir Martin Scorsese nadat hy agt keer vantevore onsuksesvol benoem is. Pan's Labyrinth het drie gewen, en An Inconvenient Truth, Dreamgirls en Little Miss Sunshine twee elk.
Met vyf swart, twee Spaanse en ’n Asiatiese benoemde was dit die etnies mees uiteenlopende groep wat vir die akteurs kategorieë in aanmerking gekom het. Ná dekades waarin meestal wit mense gewen het met hier en daar ’n wenner uit ’n minderheidsgroep, het die lys van benoemdes meer verteenwoordigend geraak. ’n Rekordgetal van 10 Mexikane het altesaam 12 benoemings gekry. Van hulle het die kinematograaf Guillermo Navarro en die produksie-ontwerper Eugenio Caballero gewen vir hul werk aan Pan's Labyrinth.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Roman (dubbelsinnig)
Roman kan na die volgende onderwerpe verwys:
Let op: Die baardskeerder-spinnekop (wat nie 'n spinnekop is nie) staan ook as 'n "roman" bekend.
Neerpelt
Neerpelt is 'n Belgiese dorp en voormalige munisipaliteit in die noordweste van die Vlaamse provinsie Limburg, wat grens aan die Nederlandse provinsie Noord-Brabant. Die voormalige munisipale gebied het sowat 16 000 inwoners (2011) en 'n oppervlakte van 43 km². Sedert 2019 vorm Neerpelt en Overpelt die munisipaliteit Pelt.
Plekke
Plekke in die voormalige munisipale gebied van Neerpelt:
Boseind, Grote Heide, Herent, Neerpelt en Sint-Huibrechts-Lille.
Nestor Paiva
Nestor Paiva (30 Junie 1905 – 9 September 1966) was 'n Amerikaanse akteur. Hy was bekend vir sy rolle in die rolprente Road to Rio (1947), Creature from the Black Lagoon (1954), The Mole People (1956), en The Madmen of Mandoras (1963).
Njesuthi
Njesuthi is een van die hoogste pieke in die Drakensberg wat op die grens tussen Suid-Afrika en Lesotho geleë is. Dit is 3 408 meter hoog. Ongeveer 1,5 km verder, ook langs die grens, lê die hoër Mafadipiek wat 3 450 meter hoog is.
W3C
Die W3C (Engelse afkorting vir World Wide Web Consortium) is 'n organisasie wat in 2004 deur Sir Tim Berners-Lee gestig is om die ontwikkeling van die web (die WWW of W3) voort te sit. Hulle lê ook standaarde vir web-gebaseerde tale neer en probeer om hulle te verbeter.
Van die standaarde waarna hulle omsien sluit in:
Teen 2 April 2010 het die W3C 328 lede gehad.
Ben Botha
Lewe en werk
Hy skryf oor die botsing tussen blanke en Xhosa tydens die grensoorloë, meer spesifiek die Agtste Grensoorlog van 1850 in “Die witmense, Au! ” Die perspektief is dié van die Xhosa en die roman bevat dan ook beskrywings van hulle gevoelslewe en gedagtegang. Veral interessant is die verwarring wat veroorsaak word wanneer die blanke regstelsel gebruik word om Xhosa-stamgebruike te beoordeel. Die verhaal speel af in die tydperk van Kreli en Sandile en die profetes Nongquase se aanmoediging tot volk-selfmoord. ’n Jong Xhosa-vegter, Umsindo, raak in hierdie tyd verlief op Nontombi, ’n jong Fingo-vrou. Die beeldryke taal van die Xhosas word veral goed weergegee.
Erica petrusiana
Erica petrusiana is 'n plant wat tot die genus Erica behoort en is deel van die fynbos. Die plant is inheems aan die Wes-Kaap waar dit in die Kogelberg voorkom. Die plant is laas in 1969 gesien, rondom die Steenbrasdam, en daar is baie min van sy habitat oor, dit is moontlik uitgestorwe. 'n Doelgerigte veld ondersoek word benodig om die status van die plant te bevestig.
Algemene grootboek
Die algemene grootboek is die middelpunt van enige boekhoustelsel. Dit bevat inligting oor elke transaksie waarby die besigheid betrokke is. Die inligting wat in die joernale opgeskryf is, moet na die grootboek oorgedra/oorgeboek word.
Die inligting wat in die joernale voorkom kan nie net daar gelaat word nie, aangesien dit baie lomp en omslagtig sal wees ná 'n paar maande. Die joernale word na die grootboek oorgeboek ten einde die inligting wat in die joernale voorkom, in die grootboek saam te vat of op te som sodat 'n geheelbeeld van die besigheid se sake verkry kan word.
Bittereinders
Die Bittereinders was 'n faksie van die Boere-guerrillavegters wat teen die magte van die Britse Ryk geveg het in die latere stadiums van die Tweede Vryheidsoorlog (1899-1902).
Algemene grootboek
Buchführung
Bittereinders
Teen September 1900 was die konvensionele magte van die Suid-Afrikaanse Republiek en die Oranje-Vrystaat grootliks verslaan deur die Britse leër. Die oorblywende Boere-regering besluit om verder te veg in 'n guerrilla-oorlog in 'n poging om die Britte te dwing om terug te trek. Namate dit duidelik geword het dat militêre oorwinning onwaarskynlik sal wees, het menings onder die guerrillas verdeel tussen diegene wat 'n onderhandelde vrede wou bewerkstellig en diegene wat verkies het om te veg tot en met "die bitter einde". Die besluit om voort te veg skep vir die Britte die geleentheid om konsentrasiekampe op te rig om die Boere-bevolking te paai. Die woord is afgelei van Nederlands waaruit die Afrikaanse taal van die Boere (later bekend as Afrikaners) stam. Die woord bittereinder (enkelvoud, die finale "s" dui meervoud aan) beteken iemand wat "bereid is om te veg tot die bitter einde".
Meer algemeen kan die woord gebruik word as 'n ander naam vir 'n "oorlogsparty" ('n faksie binne 'n politieke of militêre groep ten gunste van die voer van oorlog) of vir 'n groep wat nie wil opgee nie en aanhou of deurdruk tot "die bitter einde".
Sabaton
Sabaton is 'n Sweedse power metal-groep wat in 1999 in Falun gestig is. Die groep se liedjies handel oor verskillende historiese konflikte en oorloë, insluitend die Eerste en Tweede Wêreldoorlog. Sabaton het al nege studioalbums gemaak, waarvan die nuutste, The Great War, op 19 Julie 2019 vrygestel is.
Die groep se samestelling het sedert die begin baie verander, en die enigste oorblywende oorspronklike lede is die sanger en klawerbordspeler Joakim Brodén en die baskitaarspeler Pär Sundström. Die ander huidige lede is die kitaarspelers Chris Rörland en Tommy Johansson en die tromspeler Hannes van Dahl.
Tom Goodman-Hill
Tom Goodman-Hill (gebore 21 Mei 1968) is 'n Engelse akteur. Hy is bekend vir sy rolle in die rolprente The Imitation Game (2014) en Everest (2015), en in die televisiereekse Mr Selfridge (2013) en Humans (2015).
Erica phacelanthera
Erica phacelanthera is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Krokodilrivier (Limpopo)
Die Krokodilrivier is 'n takrivier van die Limpoporivier wat in Roodepoort, Gauteng ontspring en noord vloei tot dit by die Maricorivier aansluit, om die Limpoporivier te vorm. Die opvanggebied van die Krokodil word op 29 572 km2 geskat.
Ontstaan en roete
Die oorsprong van die Krokodilrivier is net noord van Ontdekkersweg by Witpoortjiestasie in Krugersdorp. Hier is die rivier nog 'n klein stroompie genaamd Muldersdrif se Loop. Dit vloei noord, oor die Witpoortjie-waterval in die Walter Sisulu Nasionale Botaniese Tuin in Roodepoort en onderdeur die N14 nasionale pad by Muldersdrift.
Hiervandaan kronkel die rivier nog noordwaarts, verby die Lanseria-lughawe en vloei in die Hartbeespoortdam in. Anderkant die dam hou die rivier noordwes, verby Brits en deur die Rooikoppiesdam.
Die rivier vloei steeds noordwes, suid verby Thabazimbi tot waar dit met die Maricorivier saamvloei om die Limpoporivier te word, net wes van 'n gehuggie Rooibokkraal op die grens van Botswana en Suid-Afrika.
Breedte
Die breedte van 'n voorwerp is die afstand tussen die twee verste kantsye van die voorwerp, reghoekig met die lengte gemeet. By 'n motorvoertuig, is dit bv. die afstand tussen die bakwerk aan die linkerkant en die regterkant. Dit is gewoonlik kleiner as die lengte, wat van voor na agter van die voorwerp gemeet word.
Die breedte van 'n voorwerp is 'n belangrike maat om te bepaal of die voorwerp binne iets anders sal inpas, bv. 'n kar in 'n motorhuis, of 'n vragmotor deur 'n hek. Die breedte van treine en lokomotiewe is ook belangrik; dit bepaal of hulle op 'n sekere spoorbreedte sal kan funksioneer, en of hulle vrylik by stasies se peronne, asook ander treine, sal kan verbybeweeg.
Coalbrook-ramp
Die Coalbrook-ramp (ook Clydesdale-mynramp) was die grootste mynramp tot nog toe in Suid-Afrika. Die ramp het op 21 Januarie 1960 in die Coalbrookskag van die Clydesdale-steenkoolmyn naby Sasolburg in die Vrystaat plaasgevind. Altesame 435 mynwerkers het omgekom. Die gebeure is deur Die Briels in hulle liedjie Ter nagedagtenis aan 435 mynwerkers beskryf.
Gebeure
Om 19:00 op die betrokke dag het die skag op 'n diepte van 180 meter ondergronds ingegee. Ongeveer 1 000 myners was op daardie stadium in die myn gewees. Die meeste kon met behulp van 'n skuinsskag (hellingskag) ontsnap. Reddingspanne van ander myne in die omgewing het hulle te hulp gesnel. Boorgate is geboor in gebiede waar oorlewendes na verwagting sou wees en mikrofone is in die gate laat afsak. Hulle kon egter geen teken van lewe vind nie. Die reddingspoging is na 11 dae gestaak.
Oorsaak
Die ongeluk is deur 'n kaskade van gebreekte pilare veroorsaak. Slegs 'n paar pilare het aanvanklik gefaal, wat die las op aangrensende pilare verhoog het, tot hulle ook gefaal het. Die effek het uiteindelik oor 'n gebied van 324 hektaar versprei.
'n Bydraende faktor was die verwydering van kool aan die bokant van die horisontale skagte. Dit het die tonnels vergroot, maar 'n gaping tussen die tonneldak en die strukture wat dit moes dra gelaat.
Reaksie
Ná die ramp het die Suid-Afrikaanse regering die koolmyn-navorsingsbeheerraad gestig om die veiligheid by steenkoolmyne te verbeter en navorsing oor die sterkte van pilare te doen. Die Wetenskaplike en Nywerheidsnavorsingsraad (WNNR) en die Kamer van Mynwese Navorsingsorganisasie het hulle hierin bygestaan.
Mahamadou Issoufou
Mahamadou Issoufou (Gebore 1 Januarie 1952) is 'n Nigeriese politikus wat sedert 7 April 2011 die president van Niger was. Issoufou was van 1993 tot 1994 die premier van Niger, president van die Nasionale Vergadering van 1995 tot 1996, en hy was sedert 1993 kandidaat in elke presidensiële verkiesing. Hy het die Nigeriese Party vir Demokrasie en Sosialisme (PNDS-Tarayya), 'n sosiaal-demokratiese party, gelei vanaf die stigting daarvan in 1990 tot sy verkiesing as president van Niger in 2011. Gedurende die presidentskap van Mamadou Tandja (1999–2010) was Issoufou die belangrikste opposisieleier.
Jonathan Tucker
Jonathan Tucker (gebore 31 Mei 1982) is 'n Amerikaanse akteur. Hy is bekend vir sy rolle in die rolprente Sleepers (1996), The Virgin Suicides (1999), Hostage (2005), en The Ruins (2008).
Wallace Beery
Wallace Beery (1 April 1885 – 15 April 1949) was 'n Amerikaanse akteur en regisseur. Hy was bekend vir sy rolle in die rolprente The Champ (1931), Dinner at Eight (1933), Viva Villa! (1934), en A Date with Judy (1948).
Europese swael
Die Europese swael (Hirundo rustica) is 'n klein trekvoël en die wydsverspreide swael in die wêreld.
Identifikasie
Hy word aan sy donker ken en keel uitgeken; by voëls wat verveer (van November tot Januarie) ontbreek die roesrooi ken en lang stertwimpels dikwels. Jonges word algemeen tydens Oktober tot Desember waargeneem. Die voëls word tot 18 cm groot. Die Europese swael (Hirundo rustica) kan herken word aan sy lang, diep gevurkte stert, blouswart rug, kastaiingrooi keel en wit pens.
Daar bestaan verskeie subspesies van die gewilde voël wat in alle gematigde en subtropiese streke van die Noordelike Halfrond broei. Verskeie spesies uit die trope is baie nou verwant aan hom, soos byvoorbeeld Hirundo tahitica uit Suidoos-Asië, die angolaswael (Hirundo angolensis) en die Australiese Hirundo neoxena. Sommige dierkundiges beskou ook hierdie spesies as subspesies van die Europese swael.
Habitat
Tydens die somer is hulle die algemeenste swaels en in vlug meng hulle vryelik met ander swaels en windswaels oor feitlik alle habitats. Groot swerms kom saam om in rietplate te oornag. Die Europese swael is 'n kultuurvoël wat sy nes gewoonlik in die omgewing van mense in skure, stalle, onder brûe, ensovoorts, bou en slegs af en toe in die vrye natuur teen rotswande.
Soms bou 'n paar voëls hul neste by mekaar, maar hulle vorm nooit egte kolonies nie. Europese swaels jag insekte by voorkeur laag oor oop water. In die grootste deel van sy verspreidingsgebied is die Europese swael 'n trekvoël wat in die herfs in swerms na warmer streke trek. Die uit Europa oorwinter in Suid-Afrika. Die tydstip van vertrek en aankoms hang saam met die temperatuur en die voëls volg taamlik noukeurig die isoterm 9 °C.
Net soos die ander spesies is die Europese swael baie "huisvas" en keer hy gewoonlik jaarliks na sy geboorteplek terug. Dit is bekend dat swaels baie oud kan word. Die hoogste ouderdom wat ooit gemeet is, is 16 jaar, terwyl ander klein voëls gewoonlik nie ouer as 4 of 5 jaar word nie.
Verspreiding
Swaels van die Europese ras trek gedurende die lente noordwaarts na hulle broeiareas in Europa, so ver noord soos die arktiese sirkel. Hulle oorwinter in Afrika.
Geluid
Swerms kwetter saggies, veral as hulle sit.
Jonas Malmsjö
Jonas Malmsjö (gebore 2 September 1971) is 'n Sweedse akteur en skrywer. Hy is bekend vir sy rolle in die rolprent Ellinors bröllop (1996) en in die televisiereekse Labyrint (2007) en The Last Kingdom (2015).
Werkswinkel
Sedert die Industriële Revolusie-era, is 'n werkswinkel 'n vertrek of gebou wat beide die plek en gereedskap (of masjinerie) verskaf, wat nodig mag wees vir die vervaardiging of herstel van vervaardigde goedere. Werkswinkels was die enigste plekke van produksie tot en met die koms van industrialisering en die ontwikkeling van groter fabrieke. In die 20ste en 21ste eeu, bevat baie Westerse huise 'n werkswinkel in die garage, kelder, of 'n buiteskuur. Huiswerkswinkels bevat gewoonlik 'n werksbank, handgereedskap, kraggereedskap en ander hardeware.
Spesialisasie
In sommige herstelbedrywe, soos by lokomotiewe en vliegtuie, word die herstelwerk in gespesialiseerde werkswinkels gedoen, soos in spoorwegwerkswinkels. Die meeste herstelwerk word in klein werkswinkels uitgevoer, behalwe waar industriële diens nodig is.
Denis Goodwin
Denis Goodwin (19 Julie 1929 – 26 Februarie 1975) was 'n Engelse skrywer en akteur. Hy was bekend vir sy rolle in die televisiereekse Early to Braden (1957), Make a Date (1960), The Big Noise (1964), en Bright's Boffins (1970).
Melissa Leo
Melissa Leo (gebore 14 September 1960) is 'n Amerikaanse aktrise en vervaardiger. Sy is bekend vir haar rolle in die rolprente 21 Grams (2003), Conviction (2010), The Fighter (2010), en Oblivion (2013).
Erica phaeocarpa
Erica phaeocarpa is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Hiberno-Engels
Hiberno‐Engels (Engels: Hiberno-English, soms ook Ierse Engels of Anglo-Iers genoem) is die Engelse dialek wat in Ierland (Latyns: Hibernia) gebesig word. Dit word gewoonlik in twee hoofgroepe verdeel:
Taalkundiges gebruik die term Hiberno-Engels tans dikwels om spesifiek na dié variant van Engels te verwys wat deur Ierse sprekers met Gaeliese voorvaders gebesig word, terwyl Anglo-Iers in sy nouer betekenis slegs vir die gesproke en literêre taal van Engelse setlaars in Ierland en hul nakomelinge gebruik word.
Teen die middel van die 19de eeu was Engels al die meerderheidstaal in Ierland, en die taal het hierdie status tot vandag bewaar. Selfs Ierssprekendes kan gewoonlik vlot Engels praat.
Moderne Engels, soos dit vandag in Ierland gebesig word, toon sekere invloede van Iers ten opsigte van sy woordeskat, segswyses, grammatikale struktuur en uitspraak.
Hertog van Devonshire
Die Hertog van Devonshire is 'n titel in die adelstand van Engeland, wat deur lede van die Cavendish-familie gehou word. Hierdie tak van die Cavendish-familie is sedert die 16de eeu een van die rykste en mees invloedryke adellike families in Engeland. Die Hertog van Devonshire woon op die familielandgoed, Chatsworth House, in Derbyshire.
Tom Taylor (akteur)
Tom Taylor (gebore 16 Julie 2001) is 'n Engelse akteur. Hy is bekend vir sy rolle in die rolprente The Dark Tower (2017) en The Kid Who Would Be King (2019), en in die televisiereekse Legends (2014) en The Last Kingdom (2015).
Motorhuis
'n Motorhuis is 'n bedekte en afsluitbare ruimte wat gebruik word om voertuie in te berg, van die Franse woord garer, wat 'stalle' of 'parkeer' beteken. Die garage as stalplek vir voertuie spruit voort uit die koetshuis.
Mense wil graag oor 'n motorhuis beskik in die nabyheid van hul huis, om hul voertuie in te bêre en vir ander dinge, soos herstelgereedskap en tuingereedskap.
Fincha Fwafwate-waterval
Die Fincha Fwafwate-waterval in Ethiopië is 155 m hoog.
Hierdie waterval is in die Fincharivier in die staat Oromia, noordwes van Addis Abeba by die dorp Fincha. Dit lê 2210 m bo seespieël en by die koördinate.
‘n Hidroëlektriese kragsentrale by die val wek 100 megawatt elektrisiteit op.
Thongsing Thammavong
Thongsing Thammavong (Lao: ທອງສິງ ທຳມະວົງ; gebore 12 April 1944) is 'n Laotiaanse politikus wat van 2010 tot 2016 die premier van Laos was. Hy is lid van die Volksrevolusionêre Party van Laos (LPRP) en was sedert 1991. lid van die LPRP Politburo. Hy dien tans in die Nasionale Vergadering van Laos, wat die Luang Prabang-provinsie verteenwoordig (kiesafdeling 6), en was die president van die Nasionale Vergadering van 2006 tot 2010. Hy het op 23 Desember 2010 premier geword en op 20 April 2016 sy amp verlaat.
Pale
Die Pale (The Pale in Engels, An Pháil in Iers) of die Engelse Pale (An Pháil Shasanach) was 'n deel van Ierland wat in die laat middeleeue onder Engelse bewind gestaan het. Teen die laat 15de eeu was dié gebied beperk tot 'n streek langs die ooskus wat van Dalkey, suid van Dublin, tot die garnisoenstad Dundalk gestrek het. Die binnelandse grens het na Naas en Leixlip rondom die graafskap Kildare, na Trim in die graafskap Meath en in die noorde na Kells toe geloop. Oral in die gebied word plekname van Engelse of Franse oorsprong aangetref.
Roman
Die term roman verwys na 'n groot verskeidenheid van veral prosatekste wat van 'n oorwegende fiksionele aard is. Die kernelemente van die roman is die karakters, tyd, ruimte, en gebeure. In elke roman figureer karakters wat aan tyd en ruimte gebonde is. Die organisasie van hierdie gebeure lei tot die verhaalplan, oftewel intrige.
Volstruis
Die volstruis (Struthio camelus) is 'n loopvoël wat inheems aan Afrika is, waar dit aangetref word in woestynagtige gebiede, oop vlaktes en die bosveld. Dit is die enigste oorlewende spesie van die familie, Struthionidae, en die genus Struthio. 'n Volstruis het 'n maklik-herkenbare voorkoms met sy lang nek en lang bene. Volstruise kan ook baie vinnig hardloop en het die vinnigste landspoed van alle voëls: 65 km/h.
Volstruise is ook die grootste lewende spesie van die voëlklas en daar word met volstruise dwarsoor die wêreld geboer. Die wetenskaplike naam vir 'n volstruis is van die Griekse strouthokamelos ("kameelmossie"), met verwysing na die voël se lang nek; die Grieke het ook na die voël as strouthos megale ("groot mossie") verwys. Die Afrikaanse benaming is 'n omgekeerde vereenvoudiging van die Nederlandse struisvogel ("struisvoël").
Tydens die broeityd vertoon die mannetjie se voorbene rooierig. 'n Volstruiskuiken lyk soos 'n korhaan, maar is meer donsagtig, met 'n afgeplatte snawel en dik bene.
Snags maak die mannetjies 'n harde dreunbrul.
Legende
Daar is 'n ou legende in omloop oor die volstruis, t.w. dat sy maag enigiets kan verteer. Die waarheid is dat die volstruis, soos 'n hele paar ander voëls, harde voorwerpe insluk wat dan in die maag bly en help om die voedsel fyn te maal. Dit is ook moontlik dat die volstruis deur helder, glinsterende voorwerpe aangetrek word en dat hy sulke voorwerpe net soos klippies insluk.
Hoewel die voorwerpe dus onregstreeks met die vertering help, word hulle beslis nie self verteer nie, en groot, skerp voorwerpe kan die voël se ingewande beseer. Dit is dus wreed en dwaas om groot, harde of skerp voorwerpe aan 'n volstruis te gee om in te sluk.
Die grootste voël op aarde
Die volstruis is die grootste voël wat vandag op aarde aangetref word, hoewel groter soorte, soos die Nieu-Seelandse moa, maar taamlik onlangs eers uitgesterf het. Die volstruis kan nie vlieg nie en verskil van baie ander voëls in die opsig dat hy slegs twee tone aan elke poot het, waarvan die een veel groter as die ander is. Die poot kan eintlik as 'n hoef beskou word wat spesiaal aangepas is vir hardloop.
Treë van 4,5 m
Die volstruis se oë is baie groot en hy kan goed sien. Sy bene is lank en buitengewoon sterk, en die tweetonige pote is goed aangepas vir hardloop oor gelyk grond. Die volstruis kan 'n snelheid van tot 48 km/h haal en sy treë is soms 4,5 m lank. Vanweë sy sterk bene kan die voël kragtig skop en ernstige beserings veroorsaak. Die volstruis skop nie agtertoe nie, maar vorentoe en af. Dit is daarom vir hom moeilik om iets wat lê te skop. Wanneer 'n kwaai volstruis mens jaag, is dit dus die beste om plat op die grond te gaan lê. Die beste manier om 'n volstruis in bedwang te hou, is om hom met 'n doringtak te nader, aangesien volstruise versigtig is vir enigiets wat hul oë kan beskadig.
Mannetjle-en wyfievolstruise
Die mannetjie vertoon heelwat groter as die wyfie omdat hy gewoonlik sy bors " oplig". Sy rug is byna 1,5 m van die grond en hy kan 'n massa van tot 130 kg hê. Sy kop kan tot 2,4 m bo die grond wees. Die mannetjies het swart vere op hul liggaam en helderwit vere op hul vlerke en stert. Die wyfie se vere is grys-bruin.
Volstruisboerdery in Suid-Afrika
Volstruisboerdery in Suid-Afrika is vandag grotendeels tot die distrik Oudtshoorn beperk. Volstruise broei in ons land enige tyd van die jaar as die omstandighede gunstig is. Die wyfie lê tussen twaalf en vyftien eiers, waarvan die massa sowat 1 kg elk is, d.w.s. net soveel as 24 hoendereiers. 'n Volstruiseier moet minstens 'n uur gekook word voordat dit gaar is. Die mannetjie maak 'n vlak holte in die grond waarin die wyfie haar eiers lê. Snags broei die mannetjie met sy swart vere, en bedags die wyfie. Dit duur 42 dae voordat die eiers uitbroei, en aangesien die klein volstruisies baie swak is, word hulle mooi opgepas en versorg deur hul ouers. Die mannetjievolstruis se vere word elke ses maande gepluk. 'n "Hoedjie" word oor sy kop getrek en dan staan hy doodstil terwyl die vere gepluk word.
Volstruisbesigheid
Die gebied rondom Oudtshoorn in die Wes-Kaap huisves die grootste konsentrasie volstruise in die wêreld. Dié besigheid dra ongeveer R2 miljard by tot die buitelandse inkomste vir Suid-Afrika se ekonomie, waarvan 42% van leer, 55% van vleis en 3% van vere kom (2011-syfers). Ongeveer 95% van die vleis word uitgevoer, veral na Europa en 70% van die wêreld se volstruise word in Suid-Afrika geslag.
Waaieraalwyn
Die waaieraalwyn (Kumara plicatilis), voorheen Aloe plicatilis, is 'n boom wat hoort tot die aalwynfamilie Asphodelaceae en blom vanaf Augustus tot Oktober. Die boom is endemies aan die Wes-Kaap en kom voor in Franschhoekberg tot by die Elandskloof in die noorde. Die blomme is skarlaken van kleur en die boom word tot 5 m hoog.
Michael Tucker (akteur)
Michael Tucker (gebore 6 Februarie 1945) is 'n Amerikaanse akteur en vervaardiger. Hy is bekend vir sy rolle in die rolprente The Purple Rose of Cairo (1985), Radio Days (1987), en D2: The Mighty Ducks (1994), en in die televisiereeks L.A. Law (1986).
Nieuwerkerken
Nieuwerkerken (Limburgs: Noërekirke) is 'n Belgiese dorp en munisipaliteit in die suidweste van die Vlaamse provinsie Limburg, aan die grens met die provinsie Vlaams-Brabant. Die munisipale gebied het 'n oppervlakte van 22 km² en sowat 7 000 inwoners (2010).
Plekke
Plekke in die munisipale gebied van Nieuwerkerken:
Binderveld, Kozen, Nieuwerkerken (dorp) en Wijer.
Erica philippioides
Erica philippioides is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Dit kom voor in die noordelike Sederberg en Kamiesberg; daar is vier subpopulasies. Die plant word as seldsaam beskou en die habitat word tans nie bedreig nie.
Motorafdak
'n Motorafdak is 'n bedekte struktuur wat deur 'n huiseienaar gebruik word om beperkte beskerming aan sy voertuig/voertuie te bied teen die elemente. Die struktuur kan óf vrystaande of verbonde wees aan 'n muur. In teenstelling met die meeste strukture het 'n motorafdak nie vier mure nie, maar gewoonlik net een of twee.
Fred Goodwins
Fred Goodwins (26 Februarie 1891 – April 1923) was 'n Engelse akteur, regisseur, en skrywer. Hy was bekend vir sy rol in die rolprent Blood Money (1921).
Hans Lötter
Kmdt. Johannes Cornelius Jacobus (noemnaam Hans) Lötter (Bouwersfontein, distrik Somerset-Oos, 15 Januarie 1875 – Middelburg, Kaap, 12 Oktober 1901) was ’n Boereverkenner, kommandant en Kaapse rebel tydens die Tweede Vryheidsoorlog.
Tydens die oorlog
duimnael|regs|270px|Lötter, Petrus Wolfaardt en nog Kaapse rebelle ná hul gevangeneming. Met die uitbreek van die Tweede Vryheidsoorlog op 11 Oktober 1899 het Lötter hom oor Middelburg, Kaap, na Colesberg begeef en in November daar as gewone burger by die Boeremagte aangesluit. Hy is gewond tydens 'n skermutseling tussen Bloemfontein en Kroonstad. Ná sy herstel het hy as rapportryer opgetree en in die hande van die Britte geval, maar op pad na Bloemfontein ontsnap, steeds in besit van sy rapport.
Op 15 Desember 1900 het Lötter onder genl. P.H. Kritzinger oor die Oranjerivier die Kaapkolonie binnegeval. Genls. C.R. de Wet en J.B.M. Hertzog, wat in dieselfde periode die Kaap ingeval het, is spoedig gedwing om terug te trek, maar Kritzinger het langer uitgehou. Gevegte tydens die dag en terugtrek snags het 'n daaglikse roetine geword. Deur die toeloop van talle Kapenaars het die kommando mettertyd aangegroei. Lötter is onder andere as kommandant aangewys. Maar eindelik is hulle gedwing om na die Vrystaat terug te val, van waar Lötter met sy kommando in Mei 1901 uitgestuur is in die rigting van Tarkastad.
Gevangeneming
Ná aansluiting by Kritzinger het hulle op 2 Junie 1901 Jamestown verower. Met die Britte op hul hakke het Lötter na Middelburg getrek. Lt.kol. H.J. Scobell het op 4 September 1901 verneem dat 'n groep Boere, 129 man sterk, hulle in 'n plaashuis 65 km wes van Cradock skuilgehou het. Terwyl hulle in 'n skuur teen die reën skuiling gesoek het, het die Britte hulle daardie nag (5 September 1901) verras. Ná 'n hewige geveg waarin Lötter in die kop gewond, 14 man gedood en nog 46 gewond is, het hy hom oorgegee.
Sy verhoor
duimnael|regs|430px|Die doodsvonnis word voor die [[Gereformeerde kerk Middelburg, Kaap|Gereformeerde kerk op Middelburg, Kaap, uitgespreek oor die Kaapse rebelle P.J. Wolvaardt en kmdt. Hans Lötter.]]
Hy is na Graaff-Reinet geneem waar hy drie weke later deur 'n krygshof verhoor is op 'n aanklag van hoogverraad, moord en roof. Die groot twisvraag tydens Lötter se verhoor was of hy 'n Kapenaar was, en of hy vroeër Vrystaatse burgerskap ontvang het. Hy het die getuienis verwerp dat hy op die Colesbergse kieserslys was, aangesien dit nie sy voornaam Cornelius ingesluit het nie. Ook het die leersak wat die bewyse bevat het dat hy 'n Vrystaatse burger was en deur die landdros van Bloemfontein onderteken is, tydens sy oorgawe verlore gegaan.
'n Aangetroude familielid het getuig dat Lötter in 1896 na die Vrystaat verhuis het in die verwagting dat die Jameson-inval ook die Vrystaat sou betrek. Daarna het hy as plaasvoorman vir 'n sekere Meyer gewerk en dikwels die Kolonie besoek om perde te verhandel. In 1899 was hy terug in die Kaapkolonie.
Vonnis en teregstelling
Lötter is daaraan skuldig bevind dat hy as Kaapse burger gerebelleer het en is veroordeel om gehang te word; dog die vonnis is nie aan hom meegedeel nie. Eers nadat hy na Middelburg geneem is, het hy die vonnis op 12 Oktober 1901 op die markplein aangehoor. Dit het verskil van die Graaff-Reinetse vonnis, deurdat hy voor 'n vuurpeloton sou sterf.
Verswak deur honger en weens 'n hartkwaal, het hy flou geword. Nadat vriende hom besoek en hy sy korrespondensie afgehandel het, het hy die dood kalm afgewag. 'n Rukkie later is hy buite die dorp tereggestel.
Nicholas Rowe (akteur)
Nicholas Rowe (gebore 22 November 1966) is 'n Skotse akteur. Hy is bekend vir sy rolle in die rolprente Young Sherlock Holmes (1985), Lock, Stock and Two Smoking Barrels (1998), Nicholas Nickleby (2002), en Seed of Chucky (2004).
Adrianne León
Adrianne León (gebore 15 Maart 1987) is 'n Amerikaanse aktrise. Sy is bekend vir haar rolle in die rolprent Hollywood's Magical Island: Catalina (2003) en in die televisiereekse General Hospital (1963), The Young and the Restless (1973), en Hot Properties (2005).
Colin Gordon
Colin Gordon (27 April 1911 – 4 Oktober 1972) was 'n Engelse akteur. Hy was bekend vir sy rolle in die rolprente Three on a Spree (1961), The Pink Panther (1963), en Casino Royale (1967), en in die televisiereeks Department S (1969).
Robbie Tucker
Robbie Tucker is 'n Amerikaanse akteur. Hy is bekend vir sy rolle in die rolprente Little Fockers (2010) en Prom (2011), en in die televisiereekse The Young and the Restless (1973) en See Dad Run (2012).
Ron Palillo
Ron Palillo (2 April 1949 – 14 Augustus 2012) was 'n Amerikaanse akteur en skrywer. Hy was bekend vir sy rolle in die rolprente Jason Lives: Friday the 13th Part VI (1986), Snake Eater (1989), en Hellgate (1989), en in die televisiereeks Welcome Back, Kotter (1975).
Rouxville, Johannesburg
Rouxville is ’n voorstad van Johannesburg, sowat 8 km noordoos van die stadsaal.
Rouxville, wat sowat 0,22 km² beslaan en uitgelê is in die vorm van ’n onderstebo driehoek, word in die noorde begrens deur Highlands-Noord, in die noordooste deur Raedene Estate, in die suidooste deur Sydenham, in die suidweste deur Bagleyston en in die noordweste deur Hawkins Estate. Rouxville is omstreeks 1896 op ’n gedeelte van die plaas Klipfontein aangelê en genoem na Jacobus Petrus Roux (1865–1929), wat die grond in 1895 by F.D.J. Viljoen gekoop het.
Synde in die oorwegend Engelssprekende noordooste van die Goudstad, was die meeste van die voorstad se inwoners al die jare Engels. In 1934 was net twee munisipale kiesers Afrikaanssprekend, vergeleke met 64 Engels. In 1949 was steeds net twee Afrikaanssprekend, maar toe was 205 Engelssprekend. In 1961 was 42 Afrikaans, maar toe het die Engelssprekendes toegeneem tot 324. Volgens die sensussyfers van 2011 het die voorstad toe 1 366 inwoners gehad, van wie 55,3% swart was en 39,6% wit. Engels met 647 moedertaalsprekers (47,4%) was die grootste huistaal. In daardie jaar het net 18 inwoners Afrikaans as hul huistaal aangedui, 10de op die rangleer.
Venterspos
Venterspos is 'n nedersetting in Gauteng, Suid-Afrika. Die dorpie het in 1937 ontstaan saam met onder andere die Venterspost goudmyn wat hier begin is. Die dorpie vorm nou deel van Westonaria.
Erica phillipsii
Erica phillipsii is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
XHTML
XHTML (Engelse afkorting vir eXtensible HyperText Markup Language) is 'n taal wat die struktuur van dokumente spesifiseer. XHTML word veral vir die stoor en oordrag van webblaaie op die Wêreldwye Web gebruik.
HTML is voor die koms van HTML5 op die SGML-standaard gebaseer. XHTML kan dieselfde inligting as HTML enkodeer, maar is op die strenger XML-standaard gebasser. As gevolg van die lakse aard van HTML, was daar onduidelikheid en inkonsekwenthede rakende die hantering van foute in 'n HTML-dokument. XHTML was 'n poging om hierdie die hoof te bied, en om sommige van die voordele van XML-tegnologieë te ontsluit vir die web. Voorbeelde van voordele wat spruit uit die gebruik van XML sluit in:
Met die koms van HTML5 is 'n klomp van die onduidelikhede in die ontleding van HTML-dokumente egter duideliker gespesifiseer.
Verskille
Sommige verskille word hier uitgebeeld:
In XML (en gevolglik XHTML) moet alle etikette gesluit word. Die HTML-kode vir 'n lynbreuk (line break) is:
Die regte XHTML-kode is:
Verduideliking: Die lynbreuk-etiket in die HTML-voorbeeld is nie afgesluit nie. Die reël in XHTML is dat etikette wat nie afgesluit word nie hulself moet afsluit. Hierdie etikette word leë etikette genoem. Nog 'n leë etiket is <tt> < hr /> </tt> wat 'n horisontale lyn vertoon.
Verder is XML (en gevolglik XHTML) kassensitief, d.w.s. dat die gebruik van hoofletters en kleinletters by etikette en attribute nie uitruilbaar is nie.
Sommige attribute in HTML kan afgekort word sonder dat 'n waarde gespesifiseer word. Só word 'n verstekwaarde toegeken. In HTML kan hierdie kode dui op 'n inskrywing in 'n keuselys wat die verstekkeuse is:
In XHTML moet die attribuutwaarde eksplisiet gespesifiseer word:
JQuery
jQuery is 'n vrye JavaScript-raamwerk wat webtuistes meer dinamiese en interaktief help maak. Dit kan gebruik word om veranderinge aan die DOM en CSS aan te bring en met die webbediener te kommunikeer (ook bekend as AJAX).
Richard Rankin
Richard Rankin (gebore 4 Januarie 1983) is 'n Skotse akteur. Hy is bekend vir sy rolle in die rolprent Burnt (2015) en in die televisiereekse The Syndicate (2012) en Outlander (2014).
Pous Hormisdas
Hormisdas was die 52ste pous van die Rooms-Katolieke Kerk.
Biografie
Pous Hormisdas is gebore in Frosinone, Italië. Op 20 Julie 514 volg hy Pous Simmachus op en regeer tot sy dood op 6 Augustus 523. Hy word opgevolg deur Pous Johannes I. Toe hy tot pous verkies is, was hy wewenaar en sy seun word later ook pous onder die naam Silverius. Die naam ‘Hormisdas’ verwys in ou Persies na die hoofgod van Zoroastrisme, "Ormazd".
Pontifikaat
Hormisdas versoen verskeie kerkskeurings tydens sy pontifikaat. Hy neem die groepe wat deur die skisma van Laurentius buite die kerk geplaas is, weer in die kerk op. Sy belangrikste bydrae was die oplossing van die skeuring tussen die Oosterse en die Westerse kerke. Die skeuring, wat bekend staan as die skisma van Acasius van Konstantinopel het die kerk sedert 484 verdeel. Die dogma van die monofisiete wat deur die pouse as kettery gesien is, maar deur die Oos-Romeinse keiser en die Oosters-Ortodokse kerke aanvaar is, was die grondslag vir die skeuring. In 519 slaag Hormisdas daarin om die partye te versoen.
Verering
Hormisdas word as heilige vereer in die Rooms-Katolieke Kerk. Sy feesdag is op 6 Augustus. Tadisioneel word Hormisdas afgebeeld as 'n jong man met 'n kameel. Hy is die beskermheilige van bruidegomme en stalknegte.
Nota
Saamgestel en vertaal uit die Nederlandse, Engelse, Duitse en Franse wikipedia.
Erica physantha
Erica physantha is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom voor naby Platkop by Riversdal. Hier is daar een populasie van 0.01km2, in die pad serwituut. Die habitat word bedreig deur indringerplante, die sny van bosse, oorbeweiding en erosie.
Chris Sasner
Chris Sasner is een van die Afrikaanse skrywer Gert Basson se vele skuilname. Gert Cornelius Basson (*1932, Brakpan – ) is 'n joernalis, skrywer en uitgewer wat onder verskeie skuilname, onder meer Chris Sasner, Gert Basson, Dirk de Beer, Cor Lindeque, Hugo le Rouz, Danz Cloete, Gert Cornelius en Lindeque de Beer (samesteller) skryf. Hy woon tans saam met sy vrou Cillah op Swellendam.
Hy was as hoofuitgewer verbonde aan die Swellendamse uitgewershuis Hartbees. As joernalis was hy verbonde aan die tydskrifte Avontuur/Die Lewe, Nongqai/Servamus, assistent-redakteur van Die Suidwester en redakteur van die jeugtydskrif Patrys. As uitgewer was hy hoof van belletrie van Voortrekkerpers/Perskor, bestuurder: Perskorboekklubs, bestuurder-uitgewer: Juventus, Femina en Folio; hoofuitgewer J.P. van der Walt tot met sy uittrede in 1998. Hy doen ook vryskutwerk vir koerante en skryf kortverhale onder sy eie en skuilname vir verskeie tydskrifte.
Skryfwerk
Onder die skuilnaam Chris Sasner publiseer Basson die gewilde Swart Kat jeugverhaalreeks. Die reeks handel oor 'n doodgewone 12-jarige seun genaamd Borrie Veldt en sy geheime stryd teen misdaad wat in die middernagtelike ure op sy BMX-fiets en met sy kettie as wapen gevoer word. Die reeks wat in die tagtigerjare verskyn het, is ook deur die SAUK in 'n TV-reeks wat tussen 1985–1995 uitgesaai is, omskep. In 2012 het Protea Boekhuis die eerste boek van die jeugverhaalreeks, Die Swart Kat slaan neer heruitgegee met nuwe moderne illustrasies deur die kunstenaar Willem Samuel. Sedertdien het die hele reeks met 'n moderne baadjie verskyn.
Boeke
Snyman, M. 2005. Gert Basson. In: Wybenga, G. & Snyman, M. Van Patrys-hulle tot Hanna Hoekom: 'n gids tot die Afrikaanse kinder- en jeugboek. Pretoria: LAPA Uitgewers.
Opglabbeek
Opglabbeek (Limburgs: Glabbek) is 'n Belgiese dorp en voormalige munisipaliteit in die ooste van die Vlaamse provinsie Limburg. Die voormalige munisipale gebied het 'n oppervlakte van 25 km² en sowat 10 000 inwoners (2011). Sedert 2019 vorm Opglabbeek en Meeuwen-Gruitrode die munisipaliteit Oudsbergen.
Plekke
Plekke in die voormalige munisipale gebied van Opglabbeek:
Louwel, Nieuwe Kempen en Opglabbeek (dorp).
Torianiet
Torianiet is 'n radioaktiewe mineraal met formule. Dit kom in pegmatiete en alluviale neerslae voor.
Dit is taamlik seldsaam en word in myne op Madagaskar, Sri Lanka en in Kanada aangetref. Die Kanadese mineraal is gewoonlik uranotorianiet en bevat uraan. Die mineraal het genoeg radioaktiwiteit om selfs in museumkolleksies gevaarlik te wees. Afhanklik van die uraangehalte wissel die aktiwiteit van 17 tot 32 milliröntgen/uur.
Karoo-aalwyn
Die Karoo-aalwyn (Aloe microstigma) is 'n boom wat tot die aalwynfamilie Asphodelaceae hoort en vanaf Mei tot Julie blom. In Engels staan die boom bekend as die Cape speckled aloe.
Verspreiding
Die boom is inheems aan die Wes-, Oos- en Noord-Kaap en ook suidelike Namibië, en sy bewaringstatus word as nie-bedreig aangegee.
Die blomme is rooi in die knopstadium en geel in blom. Die boom word tot 50 cm hoog.
Ed Begley
Ed Begley (25 Maart 1901 – 28 April 1970) was 'n Amerikaanse akteur. Hy was bekend vir sy rolle in die rolprente 12 Angry Men (1957), Odds Against Tomorrow (1959), Sweet Bird of Youth (1962), en Hang 'Em High (1968).
Letterkunde
Letterkunde of literatuur (Latyn "Litterae" mv. van "letter") is geskrewe taalkunswerke wat op grond van gemeenskaplike taal of verwantskap, kultuur, periode, styl, lewensbeskouing of ander faktore met mekaar saamhang. Die estetiese waarde van letterkunde lê in die skoonheid van taalgebruik en/of die gevoel wat dit by die leser aanwakker. Literatuur word onderskei van lektuur of leesstof, wat alle geskrewe werk insluit, deur die estetiese universele waarde wat dit besit.
'n Letterkundige bestudeer tekste wat tot die literatuur gereken word, dus die fenomeen van literatuur in die breë sin. Iemand wat as letterkundige werksaam is, word ook 'n literator genoem, wat ook breedweg die betekenis kan dra van iemand wat homself algeheel aan die lettere wy. Ook kan 'n toegewyde skrywer, dus nie 'n ondersoeker nie maar 'n beoefenaar van die letterkunde, bekend staan as 'n letterkundige of literator.
Geskiedenis
Die Heldedig van Gilgamesj is een van die oudste bekende literêre werke. Die Babiloniese heldedig se ontstaan spruit voort uit stories in Sumeries. Hoewel die Sumeriese stories ouer is (waarskynlik rondom 2100 v.C.), is die epiese gedig na skatting rondom 1900 v.C. saamgestel. Die epos behandel temas van heldemoed, vriendskap, verlies en die soeke na ewige lewe.
Verskillende geskiedkundige tydperke word in letterkunde weergegee. In die era voor verstedeliking oorheers nasionale en stamverwante sages, rekenskap van gebruike en die oorsprong van die wêreld, en mites wat soms morele en geestelike boodskappe vervat. Homeros se eposse dateer terug na die middel van die ystertydperk, en 'n groot aantal Indiese eposse van 'n effens latere periode bevat meer bewyse van doelbewuste literêre outeurskap wat vir lang periodes deur middel van mondelinge tradisies oorleef het voor dit neergepen is.
Met die ontwikkeling van 'n meer stedelike kultuur onder vroeë beskawings het akademies 'n platform geskep vir die oordrag van spekulatiewe en filosofiese literatuur, met die blywende vestiging van letterkunde in Antieke China, Persië, Antieke Griekeland en Rome tot gevolg. Baie werke uit die oudheid, selfs in verhalende vorm, bevat verborge morele of didaktiese doelstellings, soos die Sanskrit Panchatantra of Metamorfoses  van Ovidius. Drama en satire, vir literêre produksie, het ontwikkel namate die stedelike kultuur 'n groterwordende openbare gehoor, en later lesers, verskaf het. Liriek was in teenstelling met epiek oor die algemeen die fokus van die howe en elite kringe, vernaam in Oos-Asië waar liedere deur die Chinese aristokrasie as gedigte versamel is, veral belangrik die Shih-ching of Boek van odes . Poësie van voorbeskawing ballades en liedere het oor 'n lang tydperk die literêre medium binnegedring en mettertyd beïnvloed.
In antieke China het vroeë letterkunde primêr gefokus op filosofie, geskiedskrywing, krygswetenskappe, landbou en digkuns. China, die oorsprong van papiervervaardiging en blokdruk, het een van die wêreld se eerste drukkerskulture opgelewer. 'n Groot hoeveelheid van die Chinese literatuur dateer uit die Honderd skole van denke periode gedurende die Oostelike Zhou Dinastie (769-269 v.C.). Die belangrikste hiervan sluit die klassieke werke in van Konfusianisme, Taoïsme, Mohisme, Legalisme en werke van krygswetenskappe (byvoorbeeld Sun Tzu se Die kuns van oorlogvoering ) en Chinese geskiedenis (byvoorbeeld Sima Qian se Optekeninge van die hofgeskiedskrywer). Antieke Chinese letterkunde het geweldig klem gelê op geskiedskrywing, met soms uiters gedetailleerde hofrekords. 'n Uitstaande stuk verhalende geskiedenis oor Antieke China is die Zuo Zhuan, wat nie later as 389 v.C. saamgestel kon gewees het nie, en toegedeel word aan die blinde 5de eeu v.C. historikus Zuo Qiuming.
In Antieke Indië ontstaan letterkunde uit stories wat oorspronklik mondelings oorgedra is. Vroeë genres sluit in drama, fabels, soetras en heldedigte. Sanskrit-literatuur begin met die Vedas wat terugdateer na 1500-1000 v.C., en gaan voort met die Sanskrit-eposse van Ystertydperk-Indië. Die Vegas tel onder van die oudste heilige geskrifte. Die Samhitas (Vediese versamelings) dateer rofweg terug na 1500-1000 v.C., en die “sirkum-Vediese” tekste, asook die redigering van die Samhitas, dateer terug na circa 1000-500 v.C. wat gevolglik uitloop op 'n Vediese periode, wat strek vanaf die middel 2de tot middel 1ste eeu v.C., of die Laat-Bronstydperk en Ystertydperk. In die tydperk van ongeveer die 6de tot die 1ste eeu v.C. geskied die samestelling en redigering van die twee invloedrykste Indiese eposse, die Mahabharata en die Ramayana, met latere redigering wat volg tot die 4de eeu n.Ch.
In Antieke Griekeland is die eposse van Homeros, wat die Ilias en Odussee geskryf het, asook Hesiodos se Werke en dae en Theogonia, van die vroegste en mees invloedryke Antieke Griekse literatuur. Klassieke Griekse genres sluit in filosofie, poësie, historiografie, komedie en drama. Plato en Aristoteles het filosofiese tekste neergepen wat die fondament van Westerse filosofie geword het, Sappho en Pindaros was invloedryke liriese digters en Herodotos en Thukydides was vroeë Griekse historici. Hoewel dramas baie populêr was bestaan van die honderde tragedies wat geskryf en opgevoer is in die klassieke oudheid, nog slegs 'n beperkte aantal opvoerings deur drie skrywers: Aeschylus, Sophokles en Euripides. Aristophanes se opvoerings verskaf die enigste werklike voorbeelde van 'n genre van komedie bekend as Ou komedie, die vroegste vorm van Griekse komedie, en word as’t ware gebruik om die genre te definieer.
Romeinse geskiedenis en biografieë het die uitgebreide Middeleeuse literatuur oor die lewens van heiliges en wonderbaarlike kronieke vooruitgeloop, maar die mees kenmerkende vorm van die Middeleeue was die ridderroman, 'n avontuurbelaaide en soms magiese verhaal met 'n sterk populêre inslag. Kontroversiële, religieuse, politieke en instruktiewe literatuur het tydens die Renaissance vermenigvuldig as gevolg van die drukpers, terwyl Middeleeuse ridderfiksie ontwikkel het in 'n meer karaktergebaseerde en sielkundige verhaalvorm, die roman, waarvan vroeë vername voorbeelde die Chinese Aap en die Duitse Faust-boeke is.
Tydens die verligting is filosofiese verlope en spekulasies oor geskiedenis en die menslike natuur in die literatuur geïntegreer saam met sosiale en politieke verwikkelinge. Die onvermydelike gevolg was die ontploffing van Romantiek in die latere helfte van die 18de eeu wat die verbeeldingryke en fantastiese subjektiwiteit van die ou romantiek en volksliteratuur teruggebring het, en die voortreflikheid van individuele ondervinding en emosie bevestig het. Soos die 19de eeu uitgeloop het, het Europese fiksie egter ontwikkel tot realisme en naturalisme, die noukeurige dokumentering van die werklike lewe en sosiale neigings. Heelwat van die naturalistiese uitsette was implisiet polemies en het sosiale en politieke verandering beïnvloed. 20ste-eeuse fiksie en drama het weer teruggetree na die subjektiewe, met fokus op onderbewuste dryfvere en sosiale en omgewingsdruk op die individu. Skrywers soos Proust, Elliot, Joyce, Kafka en Pirandello vergestalt die neiging om interne eerder as eksterne realiteite neer te pen.
Genre-fiksie, ten spyte van sy vaste formules, bewys ook dat dit die werklikheid kan bevraagteken in sy 20ste-eeuse formaat, deur die ondersoeke en vrae van die skeptiese speurder en die alternatiewe realiteite van wetenskapsfiksie. Die skeiding tussen “hoofstroom”- en genrevorms (joernalistiek ingesluit) gaan voort om te vervaag tydens die periode tot vandag. William S. Burroughs, in sy vroeë werke, en Hunter S. Thompson verbreed dokumentêre verslaggewing tot sterk subjektiewe verklarings na die Tweede Wêreldoorlog, en postmoderne kritici bekritiseer oor die algemeen objektiewe realisme.
Poësie
'n Gedig is 'n komposisie wat in vers geskryf is (hoewel epiek en dramatiese fiksie ook al van die formaat gebruik gemaak het). Gedigte gebruik die estetiese aard van taal om veelvuldige betekenisse te belig en emotiewe reaksie te ontlok. Gedigte steun sterk op beeld en metafoor, en kan 'n ritmiese struktuur besit gebaseer op beklemtoonde patrone (metrum) of patrone van wisselvallige lettergreeplengtes (soos met klassieke prosodie); en kan van rym gebruik maak. Vanweë die uiteenlopendheid van poëtiese vorme en strukture, is poësie moeilik om te karakteriseer en omskryf. As 'n literatuursoort maak poësie egter tipies gebruik van die formele eienskappe van die woorde waarmee dit werk – die eienskappe van die geskrewe en gesproke vorms van die woorde, onafhanklik van hul betekenis. So byvoorbeeld kan ritme vasgelê word deur die aantal lettergrepe in die woorde, of hoe die lettergrepe beklemtoon word; rym en alliterasie is afhanklik van die klanke van die woorde.
Bes moontlik gaan digkuns enige ander vorme van literatuur vooruit. Vroeë voorbeelde sluit in die Sumeriese Gilgamesjepos (rondom 2700 v.C.), dele van die Bybel, die oorblywende werke van Homeros (die Ilias en die Odussee), en die Indiese eposse Ramayana en Mahabharata. By kulture wat vernaam van mondelinge tradisies gebruik maak het die formele eienskappe van digkuns baie maal 'n mnemoniese (geheuevaslegging) funksie, en belangrike tekste: regtelik, genealogies of moreel kan byvoorbeeld eerste in versvorm verskyn.